पॉप सिंगर लेडी गागा ने संस्कृत में ट्वीट कर सोशल मीडिया पर मचाया तहलका, भारतीय फैंस रह गए हैरान  
लेडी गागा ने संस्कृत में ट्वीट कर किया सबको हैरान
सोशल मीडिया पर सिंगर ने शेयर किया संस्कृत श्लोक
लेडी गागा का ट्वीट हुआ वायरल
हॉलीवुड की मशहूर एक्ट्रेस और पॉप सिंगर लेडी गागा (Lady Gaga) सोशल मीडिया पर काफी एक्टिव रहती हैं. अकसर अपने फोटो और वीडियो साझा कर लेडी गागा फैंस के बीच मौजूदगी दर्ज कराती हैं. लेकिन हाल ही में उन्होंने ऐसा ट्वीट किया है, जिसने सबको हैरान करके रख दिया है. खासकर लेडी गागा के भारतीय फैंस के लिए उनका यह ट्वीट काफी चौंकाने वाला है. दरअसल, लेडी गागा ने अपने ट्विटर हैंडल से संस्कृत का एक श्लोक साझा किया है. उनका यह ट्वीट सोशल मीडिया पर खूब वायरल हो रहा है, साथ ही लोग इसपर जमकर अपनी प्रतिक्रिया भी दे रहे हैं. 
Lokah Samastah Sukhino Bhavantu

पॉप स्टार लेडी गागा (Lady Gaga) ने अपने ट्वीट में लिखा, "लोका समस्ता सुखिनो भवंतु." इस श्लोक का अर्थ है, "दुनिया में सभी लोग खुश रहें." उनके इस ट्वीट को 1 लाख 34 हजार से भी ज्यादा लाइक्स मिले हैं, साथ ही लोगों ने इसे 35 हजार से भी ज्यादा बार रिट्वीट किया है. लेडी गागा का यह ट्वीट संस्कृत के मंत्र "स्वस्तिप्रजाभ्यः परिपालयंतां न्यायेन मार्गेण महीं महीशाः। गोब्राह्मणेभ्यः शुभमस्तु नित्यं लोकाः समस्ताः सुखिनोभवंतु ॥ ॐ शान्तिः शान्तिः शान्तिः" का हिस्सा है. इस पूरे मंत्र का अर्थ है, "दुनिया में सबी जगह, सभी लोग खुश और स्वतंत्र रहें और मेरे जीवन के विचार, शब्द और कार्य किसी तरह से उस खुसी और उस स्वतंत्रता में योगदान दे सकें."
बता दें कि लेडी गागा (Lady Gaga) एक मशहूर एक्ट्रेस और सिंगर हैं. मीडिया रिपोर्ट्स के मुताबिक कुछ ही दिनों पहले वह लास वेगास में अपने एक कॉन्सर्ट के दौरान गिर गई थीं. दरअसल, वह कॉन्सर्ट में अपने एक फैन के साथ डांस कर रही थीं, लेकिन उस फैन का पैर फिसल गया, जिससे लेडी गागा भी उसके साथ गिर गईं. हालांकि, दोनों ठीक हैं. लेडी गागा खासकर शैलो, पोकर फेस और बैड रोमांस के लिए काफी जानी जाती हैं.